

**REPUBLIKA HRVATSKA**

 **ISTARSKA ŽUPANIJA**

 **OPĆINA CEROVLJE**

 *Općinski načelnik*

Na temelju članka 48. Zakona o lokalnoj i područnoj (regionalnoj) samoupravi (Narodne novine, br. 33/01., 60/01., 129/05., 109/07., 125/08., 36/09., 150/11., 144/12., 19/13., 137/15. i 123/17.), čl. 30. Statuta Općine Cerovlje („Službene novine Grada Pazina“ br. 11/09., 07/13., 19/14. i 4/18.*),* Zakona o udrugama (Narodne novine, broj: 74/14.), sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15.*)* te članka 12. Pravilnika o financiranju programa i projekata od interesa za opće dobro iz Proračuna Općine Cerovlje („Službene novine Grada Pazina“ br. 19/16.), Općinski načelnik Općine Cerovlje dana 14. ožujka 2019. godine objavljuje:

**Javni natječaj za financiranje programa i projekata od interesa za opće dobro iz Proračuna Općine Cerovlje u 2019. godini**

**I.**

Općina Cerovlje poziva udruge i druge organizacije civilnog društva (dalje u tekstu: OCD) koje su programski usmjerene na rad za opće dobro da se prijave na financijsku podršku iz Proračuna Općine Cerovlje za 2019. godinu.

**II.**

Udruge sukladno ovom Natječaju mogu prijaviti program/projekt za sljedeća prioritetna područja:

* **Prioritetno područje 1 – KULTURA**
* **Prioritetno područje 2 – SPORT**
* **Prioritetno područje 3 - SOCIJALNA SKRB I ZDRAVSTVO**
* **Prioritetno područje 4 - OSTALA PODRUČJA**

**III.**

Ukupno planirana vrijednost Natječaja je **95.000,00 kuna**.

**Najmanji** iznos financijskih sredstava koji se može prijaviti i ugovoriti po pojedinom projektu je **1.000,00kuna**, a **najveći** iznos po pojedinoj prijavi je **10.000,00 kuna**.

**IV.**

Rok za podnošenje prijedloga projekata i programa je **30 dana**, te je zadnji dan za podnošenje prijava **15. travanj 2019. godine.**

**V.**

Svaka udruga odnosno druga OCD može prijaviti najviše jedan program i dva projekta u okviru ovog Natječaja, na razdoblje provedbe do 31.12.2019.

**VI.**

Prijavu programa/projekta na Natječaj može podnijeti udruga odnosno druga OCD sa sjedištem na području Općine Cerovlje i/ili koje provode program/projekt na području Općine Cerovlje i/ili za korisnike s područja Općine Cerovlje i to u prioritetnim područjima, a kojima temeljna svrha nije stjecanje dobiti, a što je podrobnije definirano Uputama za prijavitelje.

Udruge odnosno druge OCD koje se javljaju na ovaj Natječaj moraju biti upisane u Registar udruga odnosno drugi odgovarajući registar, posjedovati RNO broj, te moraju ispunjavati sve druge uvjete propisane Javnim natječajem i Uputama za prijavitelje.

**VII.**

Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicamaOpćine Cerovlje ([www.cerovlje.hr](http://www.cerovlje.hr))

Uz navedene obrasce potrebno je priložiti i ostalu obveznu dokumentaciju navedenu u Uputama za prijavitelje.

**VIII.**

S korisnicima kojima će biti odobrena financijska sredstva za program/projekt u Proračunu Općine Cerovlje za 2019. godinu, Općinski načelnik će, u ime Općina Cerovlje, sklopiti Ugovor o financijskoj potpori programu/projektu.

**IX.**

Administrativnu provjeru pristiglih prijava će provesti Povjerenstvo za provjeru ispunjavanja propisanih (formalnih) uvjeta Javnog natječaja, dok će ocjenu i procjenu prijave, u skladu s kriterijima definiranim Uputama za prijavitelje, izvršiti Povjerenstvo za ocjenjivanje zaprimljenih prijava koje utvrđuje Općinski načelnik Općine Cerovlje.

**X.**

Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

**XI.**

Prijave se, na propisanim obrascima koji su zajedno s Uputama za prijavitelje dostupni na web stranicama Općine Cerovlje ([www.cerovlje.hr](http://www.cerovlje.hr)), šalju poštom ili neposredno predaju pisarnici Općine Cerovlje, na sljedeću adresu:

**Općina Cerovlje**

**Jedinstveni upravni odjel**

**Cerovlje 12, 52 402Cerovlje**

**„Javni natječaj za financiranje programa i projekta od interesa za opće dobro iz Proračuna Općine Cerovlje u 2019. godini - ne otvaraj“**

**do 15. travnja 2019. godine**

**XII.**

Sva pitanja vezana uz ovaj Natječajmogu se postaviti isključivo elektroničkim putem, slanjem upita na adresu elektronske pošte opcina@cerovlje.hr.

**KLASA:402-08/19-01/03**

**URBROJ: 2163/06-01-01-19-3**

**Cerovlje, 14. ožujka 2019.**

 **OPĆINSKI NAČELNIK**

 ***Emil Daus, v.r.***